

**แผนดำเนินงาน**

**ประจำปีงบประมาณ**

**พ.ศ.2564**

**กองวิชาการและแผนงาน**

**เทศบาลตำบลคำป่าหลาย**

**อำเภอเมืองมุกดาหาร**

**จังหวัดมุกดาหาร**

**คำกล่าวนำ**

**\*\*\*\***

แผนดำเนินงาน เป็นแผนที่รวบรวมแผนงานโครงการกิจกรรม ที่ดำเนินจริงทั้งหมดในพื้นที่ ของ

เทศบาลตำบลคำป่าหลายในแต่ละปีงบประมาณ เป็นแผนต่อเนื่องมาจากงบประมาณรายจ่ายประจำปีกล่าวคือ เทศบาลตำบลคำป่าหลายได้รวบรวมแผนงานโครงการต่างๆ ตามงบประมาณรายจ่ายประจำปีงบประมาณ พ.ศ.2564 ทั้งที่ เป็นงบประมาณของเทศบาลตำบลคำป่าหลายที่ดำเนินการโดยงบประมาณของหน่วยงานอื่น ที่เข้ามาดำเนินการในพื้นที่ของเทศบาลตำบลคำป่าหลาย มาจัดทำแผนการดำเนินงานขึ้น เพื่อเป็นตัวกำหนดทิศทางในการดำเนินงาน ของแต่ละปีงบประมาณ

ในการนี้ เทศบาลตำบลคำป่าหลายขอขอบพระคุณคณะกรรมการพัฒนาเทศบาลตำบล

คณะกรรมการสนับสนุนการจัดทำแผนพัฒนาเทศบาลตำบล สมาชิกสภาเทศบาล ส่วนราชการทุกภาคส่วน เจ้าหน้าที่ผู้ปฏิบัติงานวางแผน ที่ให้ความร่วมมือ ร่วมใจในการจัดทำแผนการดำเนินงานฉบับนี้ ในครั้งนี้สำเร็จลุล่วงไปด้วยดี

เทศบาลตำบลคำป่าหลาย จักได้นำแผนการดำเนินงานนี้ไปปฏิบัติ เพื่อความผาสุกของประชาชน

ในท้องถิ่นตำบลคำป่าหลายต่อไป

****

 **อนุมัติ**

ร้อยตำรวจตรี

 (ชัยยุทธ ไมล์วิสัย)

 นายกเทศมนตรีตำบลคำป่าหลาย

**คำนำ**

**\*\*\*\*\*\*\*\*\*\***

แผนดำเนินงานประจำปีงบประมาณ พ.ศ.2564 ของเทศบาลตำบลคำป่าหลายจัดทำขึ้นตาม

ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติม(ฉบับที่2) พ.ศ.2559(ฉบับที่3) พ.ศ.2561 โดยมีจุดมุ่งหมายเพื่อแสดงถึงยุทธศาสตร์การพัฒนา แผนงาน รายละเอียด โครงการและกิจกรรมที่ต้องการดำเนินการจริงทั้งหมดในเขตพื้นที่ของตำบลคำป่าหลาย ประจำปีงบประมาณ พ.ศ.2564

แผนดำเนินงานฉบับนี้ ได้รวบรวมแผนการปฏิบัติงานสำหรับโครงการพัฒนาและกิจกรรมที่ต้อง

ดำเนินนการจริงทั้งหมดในพื้นที่ของตำบลคำป่าหลาย ทั้งที่ปรากฏอยู่ในเทศบัญญัติงบประมาณรายจ่ายประจำปีงบประมาณ 2564 และที่ดำเนินการโดยหน่วยงานอื่น ทั้งภาครัฐและเอกชน โดยได้จำแนกรายละเอียดสอดคล้องกับยุทธศาสตร์และแนวทางการพัฒนาเพื่อให้ทราบถึงกิจกรรมการพัฒนาที่ได้แสดงถึงโครงการ/กิจกรรม รายละเอียดของกิจกรรม งบประมาณ สถานที่ดำเนินการ หน่วยงาน ระยะเวลาในการดำเนินการที่ชัดเจนทั้งหมด

เทศบาลตำบลคำป่าหลายหวังเป็นอย่างยิ่งว่าแผนการดำเนินการฉบับนี้ สามารถใช้เป็นเครื่องมือ

ในการบริหารงานของผู้บริหารท้องถิ่น และสามารถใช้ในการควบคุมการดำเนินงานในเขตพื้นที่ได้อย่างเหมาะสมและมีประสิทธิภาพ นอกจากนั้นยังใช้เป็นเครื่องมือในการติดตามการดำเนินงานและการประเมินผลการพัฒนาท้องถิ่นของผู้บริหารด้วย

เทศบาลตำบลคำป่าหลาย

กองวิชาการและแผนงาน

**ส่วนที่ 1 บทนำ**

**ส่วนที่ 1 บทนำ**

1.1 บทนำ

รัฐธรรมนูญแห่งราชอาณาจักรไทย พ.ศ. 2560 ซึ่งเป็นรัฐธรรมนูญฉบับปัจจุบันให้ความสำคัญกับการกระจายอำนาจให้แก่องค์กรปกครองส่วนท้องถิ่นโดยกำหนดกรอบความเป็นอิสระในการกำหนดนโยบาย การปกครอง การบริหาร การบริหารงานบุคคล การเงินและการคลัง และมีอำนาจที่หน้าที่ของตนเองโดยเฉพาะนอกจากนี้พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. 2542 ได้บัญญัติให้มีองค์กรรับผิดชอบในการจัดทำแผนการกระจายอำนาจให้แก่การปกครองส่วนท้องถิ่น พระราชบัญญัติบริหารงานบุคคลส่วนท้องถิ่นพ.ศ. 2542 พระราชบัญญัติว่าด้วยการเข้าชื่อเสนอข้อบัญญัติท้องถิ่น พ.ศ. 2542 พระราชบัญญัติว่าด้วยการลงคะแนนเสียงเพื่อถอดถอนสมาชิกสภาท้องถิ่นหรือผู้บริหารท้องถิ่น พ.ศ. 2542 ซึ่งจุดหมายดังกล่าวจัดทำขึ้นเพื่อให้กระจายอำนาจเป็นไปอย่างโปร่งใสและสามารถตรวจสอบได้ องค์กรปกครองส่วนท้องถิ่นจึงมีอำนาจกว้างขวางขึ้น ซึ่งมิใช่มีหน้าที่บริการสาธารณะพื้นฐานแก่ประชาชนในท้องถิ่นเท่านั้น แต่รวมไปถึงการพัฒนาคุณภาพชีวิต การพัฒนาเศรษฐกิจและสังคมท้องถิ่น และเป็นองค์กรที่เปิดให้ประชาคมท้องถิ่นมีส่วนร่วมในการบริหารและตรวจสอบการปฏิบัติงานของเทศบาลมาก

เทศบาลตำบลคำป่าหลายได้จัดทำแผนพัฒนาท้องถิ่น(พ.ศ.2561-2565)ซึ่งเป็นแผนที่กำหนด

ยุทธศาสตร์แนวทางการพัฒนาเทศบาลโดยแสดงถึงวิสัยทัศน์ พันธกิจ และจุดมุ่งหมายในการพัฒนา ในช่วง 5 ปี (2561 – 2565) และเชื่อมโยงกับการวางแผนเพื่อจัดทำงบประมาณประจำปี เนื่องจากมีลักษณะเป็นการกำหนดรายละเอียดแผนงาน โครงการพัฒนาที่จัดขึ้นสำหรับงบประมาณแต่ละปี โดยครอบคลุมระยะเวลา 5 ปี ตามระเบียบกระทรวงมหาดไทยว่าด้วยการจัดทำและประสานแผนของเทศบาลตำบลคำป่าหลาย พ.ศ.2548 และที่แก้ไขเพิ่มเติม(ฉบับที่2)พ.ศ.2559 (ฉบับที่3) พ.ศ.2561 ประกอบหนังสือกระทรวงมหาดไทย ด่วนที่สุดที่ มท 0810.3/ว0600 ลงวันที่ 10 ตุลาคม 2559 และหนังสือกระทรวงมหาดไทย ด่วนที่สุด ที่ มท 0808.3/ว6247 ลงวันที่ 3 พฤศจิกายน 2560 เทศบาลตำบลคำป่าหลาย โดยคณะกรรมการสนับสนุนการจัดทำแผนพัฒนาเทศบาลตำบลคำป่าหลายและคณะกรรมการพัฒนาเทศบาลตำบลคำป่าหลาย จึงได้จัดทำแผนดำเนินงานประจำปี พ.ศ.2564 ตามรูปแบบที่กำหนดตามหนังสือดังกล่าว โดยปรับเปลี่ยนจาก “แนวทางการพัฒนา” เป็น“แผนงาน” เพื่อให้สอดคล้องกับรูปแบบแผนพัฒนาท้องถิ่น ตามหนังสือกระทรวงมหาดไทยด่วนที่สุด ที่ มท 0810.3/ว2931 ลงวันที่ 15 พฤษภาคม 2562 โดยมีจุดมุ่งหมายเพื่อแสดงถึงรายละเอียดแผนงาน/โครงการพัฒนาและกิจกรรมที่ดำเนินการจริงทั้งหมดในพื้นที่ของเทศบาลตำบลคำป่าหลาย ประจำปีงบประมาณพ.ศ. 2564 ของเทศบาลตำบลคำป่าหลายขึ้นและเพื่อกำหนดแนวทางในการดำเนินงานของโครงการต่าง ๆ ที่ได้รับการอนุมัติให้ดำเนินงานในปีงบประมาณ พ.ศ.2564 มีความชัดเจนในการปฏิบัติมากขึ้นและมีการประสานและบูรณาการการทำงานเกี่ยวกับหน่วยงานอื่น ๆ รวมทั้งการจำแนกรายละเอียดต่าง ๆ ของแผนงาน/โครงการในแผนการดำเนินงาน เพื่อให้การติดตามและประมวลผลเมื่อสิ้นปีมีความสะดวกมากขึ้น

คณะกรรมการสนับสนุนนการจัดทำแผนการพัฒนาเทศบาลตำบลคำป่าหลายมุ่งหวังว่าแผนการ

ดำเนินงานฉบับนี้จะเป็นประโยชน์ต่อการบริหารจัดการ การติดตามและประมวลผลการนำแผนพัฒนาไปปฏิบัติใช้เป็นอย่างดี

**1.2 วัตถุประสงค์ของแผนก**า**รดำเนินง**า**น**

1. แผนการดำเนินงานมีจุดมุ่งหมายเพื่อแสดงถึงรายละเอียดของแผนงาน/โครงการพัฒนาและกิจกรรมการพัฒนาที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณนั้นเพื่อให้แนวทางในการดำเนินงานในปีงบประมาณนั้นขององค์กรปกครองส่วนท้องถิ่น มีความชัดเจนในการปฏิบัติมากขึ้น ลดความซ้ำซ้อนของโครงการ มีการประสานและบูรณาการทำงานกับหน่วยงานและจำแนกรายละเอียดต่าง ๆ ของแผนงาน/โครงการ ในแผนการดำเนินงาน

2. แผนการดำเนินงานจะเป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานให้เป็นไปอย่างเหมาะสม และมีประสิทธิภาพ

3. แผนการดำเนินงาน จะกำหนดรายละเอียดของโครงการ/กิจกรรมการพัฒนาที่ดำเนินการในพื้นที่ขององค์กรปกครองส่วนท้องถิ่น โดยโครงการ/กิจกรรมการพัฒนา ที่จะบรรจุในแผนการดำเนินงานจะมีที่มาจาก

3.1 งบประมาณรายจ่ายประจำปี งบประมาณรายจ่ายเพิ่มเติม ขององค์กรปกครองส่วนท้องถิ่น

(รวมทั้งเงินอุดหนุนที่องค์กรปกครองส่วนท้องถิ่นอุดหนุนให้หน่วยงานอื่นดำเนินการ)

3.2 โครงการ กิจกรรม การพัฒนาขององค์กรปกครองส่วนท้องถิ่นที่เกิดจากการจ่ายขาดเงิน

สะสม เงินอุดหนุนเฉพาะกิจหรืองบประมาณรายจ่ายอื่นๆ ที่ดำเนินการตามโครงการพัฒนาท้องถิ่น

3.3 โครงการ/กิจกรรมการพัฒนาที่องค์กรปกครองส่วนท้องถิ่นดำเนินการเองโดยไม่ใช้งบ

ประมาณ (ถ้ามี)

3.4 โครงการ/กิจกรรมการพัฒนาของหน่วยราชการ ส่วนกลาง ส่วนภูมิภาค หรือหน่วยงานอื่นๆ

ที่ดำเนินการในพื้นที่ขององค์กรปกครองส่วนท้องถิ่น (สำหรับองค์การบริหารส่วนจังหวัด ให้รวบรวมข้อมูลโครงการ/กิจกรรมการพัฒนาของหน่วยราชการ ส่วนกลาง ส่วนภูมิภาค หรือหน่วยงานอื่นๆ ที่มีลักษณะการดำเนินงานครอบคลุมพื้นที่หลายองค์กรปกครองส่วนท้องถิ่นหรือเป็นโครงการ/กิจกรรมการพัฒนาที่มีความคาบเกี่ยวต่อเนื่องระหว่างองค์กรปกครองส่วนท้องถิ่น) โดยให้องค์กรปกครองส่วนท้องถิ่นตรวจสอบจากแผนปฏิบัติราชการประจำปีของจังหวัดหรืออาจสอบถามไปยังหน่วยงานต่างๆ ที่เกี่ยวข้อง

3.5 โครงการ/กิจกรรมการพัฒนาอื่นๆ ที่องค์กรปกครองส่วนท้องถิ่นพิจารณาเห็นว่าจะเกิด

ประโยชน์ในการประสานการดำเนินงานในพื้นที่

**1.3 ขั้นตอนก**า**รจัดทำแผนก**า**รดำเนินง**า**น**

ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2)พ.ศ.2559 (ฉบับที่ 3) พ.ศ.2561 หมวด 5 การนำแผนพัฒนาไปปฏิบัติ ข้อ 26 และ ข้อ 27 ได้กำหนดให้องค์กรปกครองส่วนท้องถิ่นจัดทำแผนการดำเนินงาน โดยมีขั้นตอนดำเนินการดังนี้

 1.3.1 คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยงานราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น

1.3.2 คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่น

ประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

 จากระเบียบกระทรวงมหาดไทย ดังกล่าว สามารถสรุปขั้นตอนในการดำเนินการจัดทำแผนการดำเนินงาน ได้ 3 ขั้นตอน ดังต่อไปนี้

 ขั้นตอนที่ 1 การเก็บรวบรวมข้อมูล คณะกรรมการสนับสนุนการจัดทำแผนพัฒนาเทศบาลตำบลเก็บรวบรวมข้อมูลโครงการ/กิจกรรม ที่จะมีการดำเนินการจริงในพื้นที่ของเทศบาลตำบลคำป่าหลาย ซึ่งจะประกอบด้วยโครงการ/กิจกรรม ของเทศบาลตำบลคำป่าหลายและโครงการ/กิจกรรมของหน่วยงานราชการส่วนกลาง ส่วนภูมิภาค รัฐวิสาหกิจ และหน่วยงานอื่นๆที่จะดำเนินการในพื้นที่ของเทศบาลตำบล

ขั้นตอนที่ 2 การจัดทำร่างแผนดำเนินงาน คณะกรรมการสนับสนุนการจัดทำแผนพัฒนาเทศบาลตำบล จัดทำร่างแผนการดำเนินงาน โดยพิจารณาแผนงาน/โครงการพัฒนาของเทศบาลตำบลคำป่าหลายและหน่วยงานต่างๆจะต้องมีความสอดคล้องกับยุทธศาสตร์การพัฒนาและแนวทางการพัฒนาของเทศบาลตำบลคำป่าหลาย เพื่อเสนอต่อคณะกรรมการพัฒนาเทศบาลตำบลและเมื่อคณะกรรมการพัฒนาเทศบาลตำบลคำป่าหลายพิจารณาให้ความเห็นชอบแล้ว จึงนำร่างแผนการดำเนินงานเสนอต่อนายกเทศมนตรีตำบลคำป่าหลาย เพื่อพิจารณาให้ความเห็นชอบ โดยมีเค้าโครงแผนการดำเนินงาน จะแบ่งออกเป็น 2 ส่วน คคือ

 ส่วนที่ 1 บทนำ ประกอบด้วย

1. บทนำ
2. วัตถุประสงค์ของแผนการดำเนินงาน
3. ขั้นตอนการจัดทำแผนดำเนินงาน
4. ประโยชน์ของแผนดำเนินงาน

ส่วนที่ 2 บัญชีโครงการ/กิจกรรม ประกอบด้วย

1. บัญชีสรุปจำนวนโครงการและงบประมาณ(ผด.01)
2. บัญชีโครงการ/กิจกรรม/งบประมาณ (ผด.02)
3. บัญชีจำนวนครุภัณฑ์สำหรับที่ไม่ได้ดำเนินการตามโครงการพัฒนาท้องถิ่น(ผด.02/1)

ขั้นตอนที่ 3 แผนการดำเนินงานให้จัดทำเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงาน/โครงการจากหน่วยงานราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้นการขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น

**ก**า**รจัดทำแผนก**า**รดำเนินง**า**นเพิ่มเติม**

ภายหลังจากองค์กรปกครองส่วนท้องถิ่นได้จัดทำแผนการดำเนินงานแล้วหากองค์กรปกครองส่วนท้องถิ่นมีการจัดตั้งงบประมาณเพิ่มเติมหรือได้รับแจ้งแผนงาน/โครงการเพิ่มเติมจากหน่วยงานราชการ ส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ดำเนินการในพื้นที่องค์กรปกครองส่วนท้องถิ่นในปีงบประมาณนั้น ให้องค์กรปกครองส่วนท้องถิ่นดำเนินการจัดทำแผนการดำเนินงานให้แล้วเสร็จภายใน 30 วัน นับแต่มีการจัดตั้งงบประมาณเพิ่มเติมหรือได้รับแจ้งแผนงาน/โครงการเพิ่มเติมจากหน่วยงานราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ (โดยให้จัดทำเป็นแผนการดำเนินงานเพิ่มเติม ฉบับที่ 1,2,3,4,......)

**1.4 ประโยชน์ของแผนก**า**รดำเนินง**า**น**

1. ทำให้การดำเนินงาน แผนงาน/โครงการพัฒนาในปีงบประมาณ มีความชัดเจนในการปฎิบัติมากขึ้น

2. มีความสะดวกในการติดตาม ประเมินผลการนำแผนไปปฎิบัติ มีความสะดวกและมีประสิทธิภาพ

3. เพื่อให้การใช้จจ่ายงบประมาณในแต่ละปีของหน่วยงานเป็นไปอย่างมีประสิทธิภาพ

4. ทราบถึงจำนวนงบประมาณที่ต้องจ่ายจริงในแต่ละปี

5. สามารถบริหารเวลาในการดำเนินงานโครงการของทุกส่วนของเทศบาลตำบลคำป่าหลาย

6. สามารถนำแผนการปฏิบัติการมาวิเคราะห์ปัญหาอันเกิดจากการดำเนินโครงการต่างๆตามงบประมาณในปีงบประมาณ พ.ศ. 2564 ได้อย่างถูกต้อง

**ส่วนที่ 2 บัญชี**

**โครงการ/กิจกรรม**

**ส่วนที่ 2 บัญชีโครงการ/กิจกรรม**

องค์ประกอบ ประกอบด้วยบัญชีสรุปจำนวนโครงการ และงบประมาณ และบัญชีโครงการ/กิจกรรม/งบประมาณโดยนำเสนอ ดังนี้

2.1 บัญชีสรุปจำนวนโครงการและงบประมาณ (แบบ ผด. 01)

แบบ ผด. 01 เป็นแบบบัญชีสรุปจำนวนโครงการและงบประมาณ แผนการดำเนินงาน ประจำปี

งบประมาณ พ.ศ.2564 ประกอบด้วย ยุทธศาสตร์/แผนงาน จำนวนโครงการที่ดำเนินการ คิดเป็นร้อยละของโครงการทั้งหมด จำนวนงบประมาณ คิดเป็นร้อยละของงบประมาณทั้งหมด หน่วยงานรับผิดชอบ

การจัดทำแผนการดำเนินงานตามแบบ ผด. 01 นี้ จะต้องลงรายการยุทธศาสตร์ แผนงาน ให้

ครบถ้วนสมบูรณ์ ลงรายการของจำนวนโครงการที่ดำเนินการ การคิดเป็นร้อยละของโครงการทั้งหมด จำนวนงบประมาณ และการคิดเป็นร้อยละของงบประมาณทั้งหมด และต้องระบุหน่วยงานรับผิดชอบและเมื่อลงแต่ละยุทธศาสตร์และแผนงานแล้ว จะต้องรวมผลทุกครั้ง และจะต้องรวมผลในภาพรวมทั้งหมดด้วย

การลงยุทธศาสตร์และแผนงานโดยภาพรวมทั้งหมด ผลของการคิดเป็นร้อยละของโครงการ

ทั้งหมด และการคิดเป็นร้อยละของงบประมาณทั้งหมด จะต้องเป็นร้อยละร้อยเสมอ (100)

2.2 บัญชีโครงการ/กิจกรรม/งบประมาณ (แบบ ผด. 02)

แบบ ผด.02 เป็นแบบบัญชีโครงการ/งบประมาณ แผนการดำเนินงาน ประจำปีงบประมาณ พ.ศ.

2564 ประกอบด้วย ยุทธศาสตร์แต่ละยุทธศาสตร์พร้อมแสดงแผนงาน โดยมีลำดับที่/โครงการ/รายละเอียดของกิจกรรมที่เกิดขึ้นจากโครงการ/งบประมาณ (บาท)/สถานที่ดำเนินการ/หน่วยงานรับผิดชอบหลัก/ปีงบประมาณและเดือน โดยเริ่มจากเดือนตุลาคมของปีหนึ่งไปสิ้นสุดเดือนกันยายนอีกปีหนึ่ง

 2.3 บัญชีจำนวนครุภัณฑ์สำหรับที่ไม่ได้ดำเนินการตามโครงการการพัฒนาท้องถิ่น (ผด.02/1) ประจำปีงบประมาณ พ.ศ.2564 ประกอบด้วย ประเภทครุภัณฑ์ พร้อมแสดงแผนงาน โดยมีลำดับที่/โครงการ/รายะเอียดของครุภัณฑ์งบประมาณ(บาท)/สถานที่ดำเนินการ/หน่วยงานรับผิดชอบหลัก/ปีงบประมาณและเดือน โดยเริ่มจากเดือนตุลาคมของปีหนึ่งไปสิ้นสุดเดือนกันยายนอีกปีหนึ่ง

**แบบ ผด .01**

**บัญชีสรุปจำนวนโครงการพัฒนาท้องถิ่น กิจกรรมและงบประมาณ**

**แผนดำเนินงาน ประจำปีงบประมาณ พ.ศ.2564**

**เทศบาลตำบลคำป่าหลาย อำเภอเมือง จังหวัดมุกดาหาร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

|  |  |  |  |  |  |
| --- | --- | --- | --- | --- | --- |
| **ยุทธศาสตร์****แผนงาน** | **จำนวนโครงการที่ดำเนินการ** | **คิดเป็นร้อยละของโครงการทั้งหมด** | **จำนวนงบประมาณ** | **คิดเป็นร้อยละของงบประมาณทั้งหมด** | **หน่วยงาน****รับผิดชอบ** |
| **1.ยุทธศาสตร์การพัฒนาด้านเศรษฐกิจพอเพียงและขจัดปัญหาความยากจน** |  |  |  |  |  |
|  **◊** แผนงานการเกษตร | 2 | 2.94 | 40,000 | 0.12 | งานส่งเสริม |
| **รวม** | **2** | **2.94** | **40,000** | **0.12** | การเกษตร |
| **2.ยุทธศาสตร์การพัฒนาด้านการพัฒนาคนและสังคมที่มีคุณภาพ** |  |  |  |  |  |
|   **◊** แผนงานงบกลาง | 6 | 8.82 | 16,893,200 | 48.74 | สำนักปลัด |
|  **◊** แผนงานสังคมสงเคราะห์ | 6 | 8.82 | 310,000 | 0.89 | กองสวัสดิการฯ |
|  **◊** แผนงานสาธารณสุข | 5 | 7.35 | 510,000 | 1.47 | สำนักปลัด |
|  **◊** แผนงานรักษาความสงบภายใน | 3 | 4.41 | 170,000 | 0.49 | สำนักปลัด |
| **รวม** | **20** | **29.40** | **17,883,200** | **51.59** |  |
| **3.ยุทธศาสตร์การศึกษา กีฬา นันทนาการ ประเพณีวัฒนธรรมภูมิปัญญาท้องถิ่น** |  |  |  |  |  |
|   **◊** แผนงานการศึกษา | 7 | 10.29 | 9,044,900 | 26.10 | กองการศึกษา |
|   **◊** แผนงานการศาสนาวัฒนธรรมและนันทนาการ | 2 | 2.94 | 50,000 | 0.14 | กองการศึกษา |
| **รวม** | **9** | **13.23** | **9,094,900** | **26.24** |  |

**แบบ ผด .01**

**บัญชีสรุปจำนวนโครงการพัฒนาท้องถิ่น กิจกรรมและงบประมาณ**

**แผนดำเนินงาน ประจำปีงบประมาณ พ.ศ.2564**

**เทศบาลตำบลคำป่าหลาย อำเภอเมือง จังหวัดมุกดาหาร**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*

|  |  |  |  |  |  |
| --- | --- | --- | --- | --- | --- |
| **ยุทธศาสตร์****แผนงาน** | **จำนวนโครงการที่ดำเนินการ** | **คิดเป็นร้อยละของโครงการทั้งหมด** | **จำนวนงบประมาณ** | **คิดเป็นร้อยละของงบประมาณทั้งหมด** | **หน่วยงาน****รับผิดชอบ** |
| **4.ยุทธศาสตร์การพัฒนาแหล่งน้ำ และโครงสร้างพื้นฐาน** |  |  |  |  |  |
|  **◊** แผนงานเคหะชุมชน | 18 | 26.47 | 6,366,100 | 18.37 |  |
| **รวม** | **18** | **26.47** | **6,366,100** | **18.37** |  |
| **5.ยุทธศาสตร์การพัฒนาด้านการเมืองการบริหาร** |  |  |  |  |  |
|   **◊** แผนงานบริหารงานทั่วไป | 14 | 20.59 | 817,000 | 2.36 |  |
|  **รวม** | **14** | **20.59** | **817,000** | **2.36** |  |
| **6.ยุทธศาสตร์การจัดการทรัพยากรธรรมชาติและอนุรักษ์สิ่งแวดล้อม** |  |  |  |  |  |
|  **◊** แผนงานบริหารงานทั่วไป | 1 | 1.47 | 5,000 | 0.01 |  |
|  **◊** แผนงานสาธารณสุข | 4 | 5.88 | 450,000 | 1.30 |  |
| **รวม** | **5** | **7.35** | **455,000** | **1.31** |  |
| **รวมทั้งสิ้น** | **68** | **100** | **34,656,200** | **100** |  |